I aftenens Nordjylland Live kom Lars Lilholt og hans band forbi og spillede numre fra Lilholts nye cd, Amulet, der handler om trylleværn og beskyttelse mod onde ting.

Den garvede, rutinerede og ovenud erfarne Lilholt forklarer i interviewet med Ingrid Buch, hvorfor han skriver på dansk. - Det er jo det eneste sprog, jeg kan høre med huden, lyder Lars Lilholts enkle forklaring. Lilholt fortæller også om, at han ikke har en karriere. - Jeg har jo et liv, og det må ikke blive kedeligt. Jeg skrev min første sang i Aalborg som 15-årig, og musikken er blevet min måde at udtrykke mig på, forklarer han. Inspirationen til den nye plade har Lars Lilholt fundet i virkelighedens verden, hvor Charlie Ebdo-tragedien danner baggrund for en af de nye sange. Alligevel finder han selv lighedspunkter til nogle af sine første plader, der udkom i 70'erne og var indspillet ude Country Palle i Sønderholm. Se og hør hele interviewet med Lars Lilholt i klippet ovenfor.